laion/Wikipedia-Exotic huggingface dataset:
הקטלוג המאוחד של הספריות בישראל

הקטלוג המאוחד של ספריות ישראל (בקיצור ULI ובאנגלית: Union List of Israel) הוא קטלוג ציבורי מקוון המכיל מעל שמונה מיליון רשומות ביבליוגרפיות המבוססות על הקטלוגים של ספריות המחקר המרכזיות בישראל – ובכללם הספריות של כל האוניברסיטאות, רוב המכללות, ומספר ספריות מחקר נוספות. החיפוש בממשק פרימו של ULI מאפשר למשתמש להגיע לקטלוגים המקומיים של המוסדות בהם נמצא הפריט ולבדוק את מיקומו המדויק ואת זמינותו. תהליכי קליטת הקטלוגים המקומיים, עיבודם ויצירת הרשומות האחודות מנוהל על ידי הספרייה הלאומית. ULI מכיל רשומות המייצגות את כל סוגי החומר בספריות (ספרים, כתבי עת, מפות, חומר אור-קולי, פרסומים דיגיטליים ועוד), למעט מאמרים ותדפיסים. ניתן לערוך חיפוש במאגר המלא ולסנן אותו לפי חתכים מסוגים שונים. המאגר הוקם בשנת 1997, ובראשית דרכו הופעל על-ידי מלמ"ד ("המרכז לשירותי מידע דיגיטליים"), יחידת משנה של מחב"א ("מרכז החישובים הבינאוניברסיטאי"). בתחילת 2015, האחריות על הקטלוג עברה לספרייה הלאומית. הקטלוג המאוחד מבוסס על ריכוז ומפתוח ממוחשב של רשומות ביבליוגרפיות הנשלחות מהספריות המשתתפות, ללא התערבות ידנית. המאגר איננו רושם את המצאי של הספריות השונות אלא רק מקשר לרשומה הרלוונטית בקטלוגים שלהן, שם ניתן לצפות בפירוט המצאי. יתרונו העיקרי של ULI לציבור הרחב הוא בכך שהוא מרכז במקום אחד גישה נוחה למצאי של כל הספריות החברות וחוסך בכך את הצורך לחפש בנפרד בקטלוג של כל ספרייה. עבור הספריות החברות (וגם כאלה שאינן), המאגר משמש תשתית לשיתופי פעולה בענייני קטלוג: מקור להעתקת רשומות קיטלוג איכותיות אל הקטלוגים המקומיים, מה שמביא לחסכון בעבודת ניהול הקטלוג המקומי; בסיס לבקרת איכות ולגיבוש מדיניות קטלוג ארצית; ומקור לעבודה משותפת על מאגר הזהויות הלאומי. המאגר נוהל עד שנת 2023 בגרסאות שונות של תוכנת אל"ף של חברת אקס-ליבריס ועברה בשנה 2023 לתוכנת "עלמא" של החברה. מנשק החיפוש הציבורי של ULI הוא עכשיו "פרימו" של אקס ליבריס. אתר האינטרנט הרשמי של הקטלוג המאוחד של הספריות בישראל ULI - הקטלוג המאוחד של ספריות ישראל ULI - הקטלוג המאוחד של ספריות ישראל - ממשק אנגלית הפנים החדשות של ULI – והמֹח החדש שלו – אריאל לוק ופרופ’ אלחנן אדלר, הספרייה הלאומית הרשימה המלאה של הספריות המשתתפות זמינה כאן. הזמין כאן. Ahava Cohen, By Trial and Error : the implementation of RDA in Israeli Academic Libraries and the process of managing change (doctoral dissertation), pages 69-70. (הספר בקטלוג ULI) מידע מאלחנן אדלר.
טום ארנולד (פוליטיקאי)

תומאס ריצ'רד ארנולד (באנגלית: Tom Arnold;‏ 25 בינואר 1947 - 14 בנובמבר 2023) היה פוליטיקאי בריטי. ארנולד היה חבר פרלמנט מהמפלגה השמרנית מטעם מחוז הבחירה הייזל גרוב מאוקטובר 1974 עד בחירות 1997, אז בחר לא לרוץ לפרלמנט. במקומו נבחר אנדרו סטונל (Andrew Stunell) מהמפלגה הליברל דמוקרטית. בשנת 1974 הוא היה בין חברי הפרלמנט הצעירים והיה חלק מקבוצת "השמרנים הצעירים" בפרלמנט שכללה 5 חברים, אך הוא לא היה בין הבולטים בה. נפטר ב-14 בנובמבר 2023. ערך זה הוא קצרמר בנושא פוליטיקאים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
EE

האם התכוונתם ל... ee היא סיומת האינטרנט הלאומית של שמות התחום של אסטוניה EE הוא קיצור מקובל למזרח אירופה (Eastern Europe) EE הוא קיצור מקובל להנדסת חשמל (Electrical Engineering) קיצור למשחק Empire Earth Ee (אות לטינית)
מאיץ LEP

מאיץ LEP ‏ (Large Electron-Positron Collider) שימש כמתקן הניסוי המרכזי של CERN בשנים 2000-1989. חלקו המרכזי של LEP נבנה במנהרה טבעתית שאורכה 27 קילומטרים, המצויה בעומק של 100 מטר, ואשר נחצבה במיוחד לצורך הניסוי. בצינורות שהותקנו בתוך המנהרה נעו אלקטרונים ופוזיטרונים בכיוונים מנוגדים. סביב כל אחת מארבע נקודות האינטראקציה (התנגשות) של האלקטרונים והפוזיטרונים נבנה גלאי חלקיקים שנועד למצוא את החלקיקים שנוצרים באינטראקציה ולמדוד את תכונותיהם ואת התכונות של תוצרי ההתפרקות שלהם. האישור לבניית מאיץ LEP התקבל בשנת 1981 וחציבת המנהרה החלה ב-1983. בפברואר 1988 הסתיימה החציבה, והפעלתו הראשונית של המאיץ התרחשה ביולי 1989. בשלב הראשון פעל המאיץ באנרגיה הדרושה ליצירת בוזון Z (כ- GeV ‏ 91). בהמשך הועלתה האנרגיה על מנת לייצר זוג בוזוני W (כ-GeV ‏ 161). בשלב האחרון של הפעלתו הועלתה האנרגיה עוד יותר, עד כדי GeV ‏ 209, וזאת על מנת לנסות לייצר את בוזון היגס. הואיל ובוזון היגס לא נתגלה, הוחלט להפסיק את הפעלת מאיץ LEP בשנת 2000, וזאת על מנת לא לעכב את בנייתו של מאיץ LHC באותה מנהרה. האלקטרונים והפוזיטרונים הואצו במספר שלבים לפני כניסתם לצינורות הטבעתיים הראשיים של מאיץ LEP. לשם כך נעשתה התאמה של מאיצים ישנים יותר, דוגמת מאיץ SPS, לצורך האצת לפטונים. ההאצה עצמה התבצעה באמצעות מהודי מחילה שעבדו בתדר רדיו (RF cavity). כיפוף קרני האלקטרונים והפוזיטרונים, על מנת שינועו במסלול טבעתי, נעשה בעזרת מגנטים דיפוליים, וריכוז הקרניים נעשה בעזרת מגנטים ארבע-ראשים (קוואדרפוליים). סביב נקודות האינטראקציה של מאיץ LEP הותקנו ארבעה גלאים רב-תכליתיים: אלף (ALEPH), דלפי (DELPHI), ‏ L3 ואופל (OPAL). שלושה מוסדות מחקר ישראליים, מכון ויצמן, אוניברסיטת תל אביב והטכניון, היו שותפים לניסוי OPAL ונטלו חלק בבניית החיישנים שלו. בניית ארבעה גלאים שונים למטרות זהות נועדה לעודד את התחרות ולאפשר ביקורת הדדית. הניסויים שנערכו באמצעות מאיץ LEP הצליחו לאשש מספר גדול מתחזיות המודל הסטנדרטי, בעיקר אלו הנוגעות לכוח האלקטרו-חלש, ולמדוד בדיוק רב את המסות של בוזוני W ו-Z אשר התגלו בניסוי קודם של CERN בשנת 1983. מדידת רוחב פיק המסה של בוזון Z, שיכול להתפרק לחלקיקי נייטרינו, איששה את ההנחה שקיימים בדיוק שלושה דורות של חלקיקי נייטרינו קלים. לקראת סוף הפעלתו של מאיץ LEP נראה היה שקיימות ראיות לקיומו של בוזון היגס במסה של GeV ‏ 114. הוחלט להאריך את משך הניסוי במספר חודשים, אולם ראיות נוספות לא נתגלו בפרק זמן זה. לאחר ניתוח מדוקדק של המידע בעזרת כל הגלאים נמצא שלא ניתן לאשש את קיומו של בוזון היגס בעזרת מאיץ LEP. בעזרת התוצאות שנאספו הוצב חסם תחתון למסה שלו - GeV ‏ 114.4 בוודאות של 95%. החסם נמוך יותר אם מדובר בבוזון היגס במסגרת תורת הסופר-סימטריה. מדיה וקבצים בנושא מאיץ LEP בוויקישיתוף מאיץ LEP באתר של CERN קבוצות המחקר וגלאי החלקיקים של מאיץ LEP
אלכסיוס הראשון, קיסר האימפריה הביזנטית

אלכסיוס הראשון קומננוס (ביוונית: Αλέξιος Α' Κομνηνός; סביבות 1057–1118) קיסר האימפריה הביזנטית מבית קומננוס. שלט בקיסרות הביזנטית מ-1081 ועד מותו ב-1118. יותר מכל אחד אחר היה הוא האחראי לעיצובה של האימפריה הביזנטית כפי שפגשו בה הצלבנים בדרכם מזרחה. הוא הגיע לשלטון בזמן שהממלכה הביזנטית הייתה נתונה לאיומים ולמתקפות קשות מצד הטורקים הסלג'וקים, ומצד הנורמנים בפיקודו של רובר גיסקאר. בלחץ האיום הסלג'וקי פנה אלכסיוס לאפיפיורים שבמערב אירופה בבקשה שיבואו לעזרתו. האפיפיור אורבנוס השני נענה לקריאה, ובעקבות נאומו בוועידת קלרמון יצא מסע הצלב הראשון. אלכסיוס ביצע עסקה עם חלק ממנהיגי צבאות הצלבנים, ובה הם סיכמו שכל עיר שהצלבנים כובשים תועבר לאימפריה הביזנטית, ובתמורה, אלכסיוס יספק תמיכה צבאית לצלבנים. בכיבוש העיר ניקאה, בזמן שהצלבנים תקפו את חומות העיר, כוחות ביזנטים בספינות קטעו את ההספקה שניקאה קיבלה מהים, וניקאה נכנעה. אלכסיוס חשש שאם העיר תועבר לשליטה צלבנית יבזזו אותה ואולי היא אפילו לא תוחזר אליו, ולכן הוא פנה אל כוחות הסלג'וקים הכנועים והציע להם שאם הם יתנו לכוחותיו להיכנס ולכבוש את העיר, אלכסיוס ישחרר את כוחות הסלג'וקים בעיר, ויחזיר לסולטאן את משפחתו אשר שהתה בעיר באותו הזמן. הסלג'וקים הסכימו לעסקה, והעיר נכבשה. במהלך מסע הצלב רבים מהערים שהצלבנים כבשו אכן הועברו לשליטה ביזנטית, אבל לקראת סוף מסע הצלב, בגלל שהכוחות הביזנטים נכשלו בלעזור לצלבנים בזמן כיבוש העיר אנטיוכיה, לאחר שהעיר נכבשה, היא הועברה לשליטת הנסיך בוהמון, למרות שסיכם עם אלכסיוס להחזיר לו את הערים שכבש מהסלג'וקים. אלכסיוס חדל לתמוך בצלבנים. למשך זמן קצר בוהמון לחם נגד אלכסיוס, אך ב-1108, לאחר מצור ביזנטי, נאלץ בוהמון לקבל את חסות הביזנטים באנטיוכיה. לאחר מחלה, אלכסיוס מת ב-1118. במותו של אלכסיוס אמנם לא שבה הממלכה הביזנטית לעוצמה שהייתה לה בעבר, אבל היא חזרה לעמוד על קרקע יציבה ולהוות כח משמעותי במזרח. במהלך שיקום הממלכה הנהיג אלכסיוס שינויים בסדרי הממשל, שהביזנטים המשיכו לנהוג על פיהם גם לאחר מותו. בנו יוחנן השני קומננוס ירש את תפקיד אביו. מקור חשוב של מידע אודות הקיסרות הביזנטית בימיו היא האלכסיאדה, חיבור היסטורי מאת בתו אנה קומננה. האימפריה הביזנטית קיסרי ביזנטיון מסע הצלב הראשון מסעי הצלב מדיה וקבצים בנושא אלכסיוס הראשון, קיסר האימפריה הביזנטית בוויקישיתוף אלכסיוס הראשון, קיסר האימפריה הביזנטית, באתר אנציקלופדיה בריטניקה (באנגלית) אלכסיוס ה-1 קומננוס, (1048-1118), קיסר האימפריה הביזנטית, דף שער בספרייה הלאומית אלכסיוס הראשון, קיסר האימפריה הביזנטית, באתר אנציקלופדיית ההיסטוריה העולמית (באנגלית)
וילה ריטולה

וילה איינו ריטולה (בפינית: Vilho ("Ville") Eino Ritola;‏ 18 בינואר 1896 – 24 באפריל 1982) היה רץ פיני שהתמחה בריצות ארוכות וזכה בשמונה מדליות אולימפיות מהן 5 זהב בשנות ה-20 של המאה ה-20. בזירה הבינלאומית, ריטולה וחבריו הפינים, שבלטו בעולם האתלטיקה של אותה תקופה, כונו "הפינים המעופפים". ריטולה נולד ב-Peräseinäjoki שבפינלנד והיגר לארצות הברית כשהיה בן 17, כדי להצטרף לשבע אחיותיו, שהיגרו קודם לכן. בארצות הברית הצטרף ריטולה למועדון האתלטיקה הפיני-אמריקני והתאמן יחד עם הנס קולמיינן, שעבר להתגורר בארצות הברית לאחר אולימפיאדת סטוקהולם (1912). קולמיינן ניסה לשכנע את ריטולה להצטרף למשלחת הפינית לאולימפיאדת אנטוורפן (1920) אך ריטולה אמר שאינו מוכן עדיין. באולימפיאדת פריז (1924) היה ריטולה בכושר מצוין וזכה בארבע מדליות זהב ושתי מדליות כסף. בהיעדרו של בן ארצו פאבו נורמי, זכה ריטולה בריצת 10000 מטר תוך שהוא שובר את שיא העולם בו החזיק ביותר מ-12 שניות ומקדים את הבא אחריו בכ-200 מטר. שלושה ימים לאחר מכן, הוא ניצח בריצת 3000 מטר מכשולים בשיא אולימפי חדש של 9:33.6 דקות לפני בן ארצו היהודי אליאס כץ (9:44.0 דקות) ופול בוטם מצרפת (9:45.2 דקות). למחרת זכה במדליית כסף בריצת 5000 מטר אחרי נורמי. גם בריצת שדה זכה במדליית כסף אחרי נורמי ובמדליית זהב הקבוצתית. במדליית זהב נוספת זכה יחד עם הקבוצה הפינית בריצת 3000 מטר קבוצתי ביחד עם נורמי וכץ. באולימפיאדת אמסטרדם (1928) זכה ריטולה במדליית זהב בריצת 5000 מטר לאחר שברח לנורמי בקשת האחרונה והשיגו ב-12 מטר. בנוסף, זכה במדליית כסף, אחרי נורמי, בריצת 10000 מטר. ריטולה מעולם לא התחרה באליפות פינלנד, אבל זכה בכמה מדליות באליפויות החובבים בארצות הברית, במרוצים לשישה ועשרה מייל, מרוץ שדה ובמרוץ ל-2000 יארד מכשולים. לאחר המשחקים האולימפיים פרש ריטולה מאתלטיקה והמשיך להתגורר בארצות הברית. ב-1971 שב חזרה לפינלנד שם חי עד יום מותו בהלסינקי ב-1982, בגיל 86. הקריירה של ריטולה נתנה השראה לביטוי בפינית "Ottaa ritolat", ובתרגום חופשי "למשוך את ריטולה" שפירושו לבצע יציאה מהירה איפשהו. מדיה וקבצים בנושא וילה ריטולה בוויקישיתוף וילה ריטולה, באתר הוועד האולימפי הבין-לאומי וילה ריטולה, באתר olympedia.org וילה ריטולה, באתר התאחדות האתלטיקה הבין-לאומית וילה ריטולה, באתר Track and Field (גברים) וילה ריטולה, באתר אנציקלופדיה בריטניקה (באנגלית)
מיראז'

האם התכוונתם ל... מיראז' (תופעה אופטית) – תופעה אופטית באטמוספירה מיראז' (משפחת מטוסים) – משפחת מטוסי קרב, תקיפה והפצצה מתוצרת חברת דאסו תעופה הצרפתית: מיראז' 3 – מטוס קרב. הוצג בשנת 1961. יוצרו 1,422 מטוסים מדגם זה, היחיד מסדרה זו שטס בחיל האוויר הישראלי מיראז' 4 – מפציץ אסטרטגי. הוצג באוקטובר 1964 ויוצרו ממנו 62 מטוסים מיראז' 5 – מטוס תקיפה שפותח על בסיס מיראז' 3 לבקשת חיל האוויר הישראלי. הוצג בשנת 1967 מיראז' F1 – מטוס קרב לעליונות אווירית. הוצג ב-1973 ויוצרו ממנו כ-700 מטוסים מיראז' 2000 – מטוס קרב רב-משימתי. הוצג ביוני 1984 ויוצרו ממנו 611 מטוסים מיראז' 4000 – אבטיפוס של מטוס קרב דו-מנועי שלא הועבר לייצור סדרתי מיראז' – מלון וקזינו בלאס וגאס, נבדה MGM מיראז' – חברת בתי מלון וקזינו אמריקאית בפריסה עולמית מיראז' - אחד מסוגי הרובוטריקים אולפני מיראז' – מו"ל קומיקס אמריקאי, יוצרי הסדרה צבי הנינג'ה כינויה הקודם של דניאל מונסטאר, דמות קומיקס מבית מארוול קומיקס Mirage – אלבום של להקת קאמל מיראז' (1965) – סרט בכיכובו של גרגורי פק מיראז' (2018) – סרט דרמה ספרדי
חואן ולדס

חואן ולדס (בספרדית: Juan Valdez) הוא דמות בדיונית שהופיעה בפרסומות של הפדרציה של מגדלי הקפה בקולומביה (בספרדית: Federación Nacional de Cafeteros de Colombia), והפכה להיות מזוהה עם הקפה הקולומביאני בעולם. זהו גם שמה של רשת בתי קפה קולומביאנית המפעילה סניפים במדינות שונות. דמותו של חואן ולדס כאיכר רכוב על פרד המעבד מטעי הקפה, הופיעה לראשונה על אריזות קפה מתוצרת קולומביה בשנות ה-60 של המאה ה-20 כחלק ממסע פרסום בארצות הברית. השחקן הקולומביאני חוזה דובל גילם את הדמות שאופיינה בחיוך, שפם וכובע סומבררו. מסע הפרסום נחל הצלחה רבה והביא להתעניינות בקפה הקולומביאני. לימים, "התאהב" חוזה דובל בתפקיד שגילם, רכש בעצמו חוות קפה קטנה בארצו, והעסיק בה פועלים שעיבדו עבורו את המטעים. בין 1969 ל-2006 גילם את הדמות השחקן קרלוס סאנצ'ז אשר גם הופיע בדמות זו בקומדיה האמריקאית "ברוס הגדול מכולם". השאלה אם חואן ולדס יכול להיחשב למותג המייצג את הקפה הקולומביאני בלבד הגיעה לבית המשפט לאחר שחברה המשווקת קפה שמיוצר בקוסטה ריקה השתמשה במשפט "חואן ולדס שותה קפה מקוסטה ריקה" כסטיקר ולצורך הדפסה על חולצות טי. אתר האינטרנט הרשמי של חואן ולדס (באנגלית) האתר הרשמי של רשת בתי הקפה Juan Valdez (בספרדית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
המלכה האם

המלכה האם (באנגלית: Queen mother) הוא תואר הניתן במונרכיות לאימו של מונרך מכהן. תואר זה נובע לרוב משילוב של שני ייחוסים: היא "מלכה" מתוקף היותה רעייתו או אלמנתו של מלך קודם, ובו-זמנית היא אימו של המלך (או המלכה) הנוכחי. אם היא רק אימו של מלך מכהן אך לא הייתה קודם רעיית מלך, אינה זכאית לתואר "המלכה האם", והיא נקראת פשוט "אם המלך". אם הייתה רעייתו של מלך קודם אך אינה אימו של המלך הנוכחי, תוארה ממשיך להיות "מלכה" (כמו המלכה נור, אשתו הרביעית של חוסיין, מלך ירדן, שאינה אימו של המלך עבדאללה השני). הידועה ביותר לאחרונה שנשאה בתואר זה הייתה המלכה האם אליזבת בווס-ליון, אמהּ של מלכת בריטניה אליזבת השנייה ואלמנתו של המלך ג'ורג' השישי. תוארה המלא "הוד מלכותה המלכה אליזבת, המלכה האם". היא נפטרה בשיבה טובה בשנת 2002 בגיל 101, לאחר שזכתה לפופולריות אדירה בקרב הציבור הבריטי, בעיקר בזכות התמיכה המוראלית שלה בעם במהלך מלחמת העולם השנייה. בשנת 1952, עם מותו של המלך ג'ורג' השישי בבריטניה, הפכה אלמנתו, אליזבת, לאמה של המלכה הצעירה. אמו של ג'ורג' השישי, המלכה מרי, הפכה, למעשה, למלכה האם לשעבר. לבקשתה, תוארה שונה ל"המלכה מרי" בלבד. עד מותה של המלכה מרי באביב 1953 היו בבריטניה שלוש מלכות: המלכה אליזבת השנייה - המלכה השולטת, המלכה אליזבת המלכה האם, והמלכה מרי, סבתה של המלכה. בהולנד, לעומת זאת, אין שימוש בתואר 'המלכה האם': המלכה יוליאנה ויתרה על הכתר למען בתה, המלכה ביאטריקס, בשנת 1980, ומאז נודעה בתואר "הנסיכה יוליאנה". בשנת 2013, עשתה המלכה ביאטריקס את אותו הדבר כאשר ויתרה על הכתר למען בנה הבכור, המלך וילם-אלכסנדר, ומאז היא נחשבת בפועל למלכה האם היחידה כיום בעולם אשר הייתה מלכה בפני עצמה ולא מלכה רעיה. מדיה וקבצים בנושא המלכה האם בוויקישיתוף
Mixed Spice

Mixed Spice (מילולית: תבלין מעורב), מכונה לעיתים אף "פודינג ספייס" (באנגלית: pudding spice) היא תערובת תבלינים מתוקים בריטית, הדומה לתערובת התבלינים ההודית גאראם מסאלה. השימוש בתערובת זו הוא בדרך כלל לתיבול פירות או מאכלים מתוקים. השימוש במינוח "Mixed Spice", כדי לציין תערובת זו של תבלינים, נמצא בספרי בישול החל משנת 1828 וכנראה אף לפני כן. תערובת תבלינים זו מכילה בדרך כלל: קינמון אגוז מוסקט פלפל אנגלי (allspice) התערובת עשויה להכיל אף: ציפורן ג'ינג'ר זרעי כוסברה כרוויה תרבותית (קימל) פלפל קאיין Samuel Frederick Gray A supplement to the pharmacopœias. London: Thomas & George Underwood. pp. 174.
המשמר האזרחי של וייטצ'אפל

המשמר האזרחי של וייטצ'אפל (באנגלית: The Whitechapel Vigilance Committee) היה ארגון של מתנדבים ששם לעצמו מטרה לעצור את מעשי הרצח שפקדו את שכונת וייטצ'אפל בלונדון בסתיו של שנת 1888 ושבוצעו ככל הנראה על ידי הרוצח הידוע לשמצה ג'ק המרטש. המשמר הוקם על ידי מספר אנשי עסקים מקומיים שהביעו דאגה מהשפעת הרציחות על עסקיהם. בראש המשמר עמד, ג'ורג' לאסק, קבלן בניין במקצועו, שנבחר לתפקיד בישיבה הראשונה שעשה המשמר ב-10 בספטמבר 1888. מתוקף תפקידו, שמו של לאסק הופיע רבות בעיתונים ועלונים מאותה תקופה. בפרסומים אלה קרא לאסק לציבור הרחב למסור מידע שייתכן וקיים ברשותו אודות זהותו של המרטש והתרעם על כך שהרשויות לא הציעו פרס כספי למי שימסור מידע זה. אנשיי המשמר פעלו רבות בניסיון לשכנע את הממשל הבריטי, ברשותו של ראש הממשלה רוברט ססיל, להציע פרס עבור מידע שיוביל לתפיסת הרוצח. לאחר שניסיונות אלה כשלו החליט המשמר להציע פרס כספי משלו. המשמר שכר גם שני חוקרים פרטים שחקרו את הפרשה בנפרד מהמשטרה. בעקבות חוסר שביעות רצון שפשטה באוכלוסייה המקומית מרמת הביטחון שסיפקה המשטרה התקבלה החלטה במשמר להתחיל לבצע סיורים משלהם. הסיורים החלו להתבצע החל מה-3 באוקטובר 1888, בעיקר על ידי אנשים מובטלים שנשכרו לצורך כך על ידי המשמר. אנשים אלה עבדו ברובע המזרחי של לונדון בכל לילה בין השעות ארבע בצהרים לחמש בבוקר בתמורה לשכר קטן אותו קיבלו מהמשמר. הסיירים סיירו באזורים קבועים תוך שהם מצוידים במשרוקית ואלה חזקה. המשמר עצמו נפגש בכל ערב בשעה תשע בפאב מסוים ולאחר שזה היה נסגר נהגו לצאת ולבצע ביקורות לסיירים ולעיתים אף הצטרפו לסיורים עצמם. ככל שחלף הזמן והרציחות לא פסקו החלו יותר ויותר אנשים להצטרף מיוזמתם לסיורים הללו. בעקבות הפרסום הרב לו זכה לאסק בתקשורת הוא החל לקבל מכתביי איום רבים שנשלחו כביכול על ידי המרטש. אחד המכתבים הללו זכה לפרסום רב כאשר נשלח ללאסק בצירוף קופסה המכילה חצי כליה אנושית וזאת שבועיים לאחר שהמרטש לקח איתו כליה מאחת הקורבנות. למרות שקיימת הסכמה כי מכל המכתבים שנשלחו, מכתב זה הוא בעל הסיכויים הגבוהים ביותר להיות אותנטי, הטענה הרווחת היא שגם מכתב זה, בדומה לכל האחרים, היה מתיחה. מדיה וקבצים בנושא המשמר האזרחי של וייטצ'אפל בוויקישיתוף
קבוע קפרקר

קבוע קפרקר, הקרוי על שמו של המתמטיקאי ההודי דאטארייה רמאצ'אנדרה קפרקר שגילה את תכונותיו, הוא המספר 6174, שמתאפיין בכך שרצף פעולות חשבוניות מסוימות על מספר כלשהו בן 4 ספרות יסתיים תמיד בהגעה ל-6174. בחר מספר בן ארבע ספרות (שלא כולן שוות זו לזו). מותר להוסיף למספר אפסים מובילים כך שיהיה בן 4 ספרות. כעת: סדר את ספרות המספר בסדר יורד וכן בסדר עולה, לקבלת שני מספרים שונים בעלי 4 ספרות (תוך הוספת אפסים מובילים במקרה הצורך). חסר את המספר הקטן מהמספר הגדול. חזור על התהליך עם המספר החדש. מתברר שתהליך זה יוביל תוך שבעה צעדים לכל היותר למספר 6174, ושם ייעצר, כיוון שביצוע תהליך זה על המספר 6174 יחזיר את אותו המספר עצמו (‎7641 - 1467 = 6174). דוגמה, עבור המספר 4915: ‎9541 - 1459 = 8082 ‎8820 - 0288 = 8532 ‎8532 - 2358 = 6174 דוגמה נוספת, עבור המספר 2111: ‎2111 – 1112 = 0999 ‎9990 – 0999 = 8991 (יש לזכור להוסיף את הספרה 0 למספר שהתקבל בצעד הקודם, כיוון ש-‎999 - 999 = 0) ‎9981 – 1899 = 8082 ‎8820 – 0288 = 8532 ‎8532 – 2358 = 6174 המספרים היחידים בעלי 4 ספרות שעבורם תהליך זה אינו מסתיים במספר 6174 הם רצפים של 4 ספרות זהות. רצף כזה, כגון 3333, יגיע למספר 0 לאחר ביצוע צעד אחד. תכונתו של קבוע קפרקר מאפשרת להציגו כקסם של קריאת מחשבות שתמציתו: בחר מספר כלשהו בן 4 ספרות, עשה פעולות אלה, חשוב היטב על התוצאה, נכון שהגעת ל-6174? למספר 495 תכונה דומה, והוא מתקבל מתהליך דומה עבור מספר כלשהו בן 3 ספרות. ביצוע התהליך על מספר בין 2 ספרות יביא תמיד למספר 9. נראה כי 6174 הוא המספר הארבע-ספרתי היחיד שהפעלת התהליך שתואר בראש הערך עליו מחזירה את אותו מספר. מכאן שאם התהליך עוצר, הוא עוצר במספר הזה (הוכחה זו אינה מראה שהתהליך עוצר: הוא עשוי, א-פריורי, להגיע למחזור, או למספר כגון 3333; בדיקת כל האפשרויות מראה שהתהליך אכן מגיע בסופו של דבר ל-6174). נניח כי המספר המתקבל מהסידור היורד הוא abcd, והמספר המתקבל מהסידור העולה הוא dcba, כך ש: 9 ≥ a ≥ b ≥ c ≥ d ≥ 0 {\displaystyle 9\geq a\geq b\geq c\geq d\geq 0} . נניח כי החיסור ביניהם נותן את המספר ABCD. מתוך כללי החיסור, עולה כי: ‎D = 10 + d - a (כיוון ש-‎a > d) ‎C = 10 + c - 1 - b = 9 + c - b (כיוון ש-‎b > c - 1) ‎B = b - 1 - c (כיוון ש-‎b > c) ‎A = a - d המספר ABCD שיגרום לעצירת שרשרת הצעדים הוא מספר שספרותיו A, B, C ו-D הן תמורה מסוימת של הספרות a, b, c ו-d. כל אחת מ-‎4! = 24 התמורות האפשריות מספקת מערכת של 4 משוואות עם 4 נעלמים, הניתנת לפתרון. הפתרון היחיד שנותן מספרים שלמים בין 0 ל-9 הוא הפתרון שבו ‎ABCD = bdac, והפתרון המספרי הוא: ‎a=7, b=6, c=4, d=1. למערכת המשוואות אין פתרון אחר במספרים שלמים, ולכן 6174 הוא המספר היחיד בעל התכונות של קבוע קפרקר. ואכן, 6174=7641-1467. השערת קולץ מדיה וקבצים בנושא קבוע קפרקר בוויקישיתוף מאמר אודות המספר 6174 הרחבת התכונות של קבוע קפרקר למספרים בעלי מספר ספרות אחר קבוע קפרקר, באתר MathWorld (באנגלית)
קסיוס דיוניסיוס לונגינוס

קסיוס דיוניסיוס לונגינוס (ביוונית: Κάσσιος Λογγῖνος;‏ 213–273 לספירה) רטוריקן, ומבקר פילוסופי הלניסטי. מקור שמו, קסיוס, אינו ידוע; ניתן רק לשער שהוא היה מאומץ על ידי פטרונים רומיים. הוא אולי היה יליד חומס שבסוריה, שהיא גם מקום הולדתו של דודו פרונטו, שהיה כמוהו רטוריקן. הוא למד באלכסנדריה. לונגינוס לא אימץ את התורה החדשה שהתפתחה על ידי פלוטינוס, אלא המשיך להיות אפלטוני. בעבר ייחסו לו את הספר החשוב "מאמר על הנשגב" (De Sublimitate), שעוסק בתאוריה של השירה, אך אין ודאות שאכן הוא מחבר הספר. לונגינוס שימש מורה, ובהמשך יועץ, לזנוביה מלכת תדמור (פלמירה) שבסוריה, שבעידודו הכריזה על עצמאות משלטון רומא. הקיסר אורליאנוס דיכא את המרד והוציא להורג את קסיוס לונגינוס. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קיאה (אי)

קֶיאָה (ביוונית: Κέα; ביוונית עתיקה: Κέως, קֶיאוֹס) הוא אחד מן האיים הקיקלאדיים בים האגאי שביוון. בירת האי, יוּלִיס, שוכנת במקום נישא הרחק מן החוף, כמו רוב מקומות היישוב הקיקלאדיים הקדומים, להגנה מפני פירטים. כפרים חשובים נוספים המצויים באי הם קוֹרִיסִיָה (הנמל) וווֹרְקָארִי (כפר דייגים). האי, שסבל עשרות בשנים מהידלדלות אוכלוסין, זוכה לעדנה מחודשת כאתר נופש בסופי שבוע וכיעד להפלגות יכטות של תושבי אתונה. קיאה, המשתייך לקבוצת האיים הקיקלאדיים, הוא הקרוב ביותר ביניהם לאטיקה שביבשת, מהלך שעת הפלגה אחת במעבורת מלאווריו. אקלימו צחיח ואדמתו הררית. אורכו של האי 19 קילומטרים מצפון לדרום ורוחבו 9 קילומטרים ממערב למזרח. שטחו 129 קמ"ר, והמקום הגבוה ביותר בו מתנשא לגובה 560 מטרים. צפונית-מערבית לקיאה נמצא האי מרקוניסוס, הנכלל בתחומו המינהלי. מדיה וקבצים בנושא קיאה בוויקישיתוף אתר האינטרנט הרשמי של קיאה קיאה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של יוון ובנושא איים. אתם מוזמנים לתרום לוויקיפדיה ולהרחיב אותו.
קיתנוס

קיתנוס (ביוונית: Κύθνος) הוא אי יווני במערב האיים הקיקלאדיים, בין קיאה ובין סריפוס, מרחק 56 קילומטרים מנמל פיראוס ושעה ו 40 דקות מנמל לבריון. מבחינה מנהלית שייך האי לאזור האגאי הדרומי ומאז המאה ה -12 הוא ידוע גם בשם "תרמה". שטחו 100 קמ"ר ואורך קו החוף שלו כ-100 קילומטרים. באי מצויים למעלה מ-70 חופים, אשר רבים מהם נגישים לרכב. ראוי לציון מיוחד מצר היבשה דמוי הסהר בקולונה, בו יכולים משתזפים לנוח כשגלי הים לוחכים את שני צדיו של החוף החולי. באי כ-1600 תושבים, המתרכזים בשני כפרים. הכפר מסריה (הקרוי גם קיתנוס, או מכונה פשוט חורה, χώρα, כפי שמכנים יושבי האיים את המרכז הכפרי שלהם) והכפר דריופיס או דריופידה. חורה ידוע גם בשל הכנסייה האורתודוקסית בו. האי ידוע גם בשל מעיינות חמים בשטחו. מדיה וקבצים בנושא קיתנוס בוויקישיתוף אתר האינטרנט הרשמי של קיתנוס [https://www.kythnos.gr/en/ Kythnos The island of simplicity and hospitality], Our island ערך זה הוא קצרמר בנושא גאוגרפיה של יוון ובנושא איים. אתם מוזמנים לתרום לוויקיפדיה ולהרחיב אותו.
קרוטונה

קרוטונה (באיטלקית: Crotone) היא עיר בקלבריה, בדרום איטליה, לחוף הים היוני. היא נוסדה בסביבות 710 לפנה"ס על ידי מתיישבים יוונים מאכאיה ונקראה בפיהם "קרוטון" (Κρότων). שמה בלטינית היה "קרוטונָה" (Crotona), ומאז ימי הביניים ועד 1928 נודעה בשם "קוטרונה" (Cotrone), אז הוחלף שמה ל"קרוטונֶה". ב-1994 נקבעה כבירת נפת קרוטונה החדשה. ב-31 בדצמבר 2004 מנתה אוכלוסיית העיר 60,517 נפש. העיר העתיקה מוכרת כמקום מושבם של פיתגורס ושל תלמידי האסכולה הפיתגוראית וכמקום לידתו של אלקמאון מקרוטון. מדיה וקבצים בנושא קרוטונה בוויקישיתוף אתר האינטרנט הרשמי של קרוטונה קרוטונה, באתר אנציקלופדיה בריטניקה (באנגלית) קרוטונה (איטליה), דף שער בספרייה הלאומית ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
קרוטון

האם התכוונתם ל... קְרוּטוֹ֫ן (Crouton; "צְנִימוֹן") – קוביית לחם שמוסיפים לסלט או למרק, ראו קרוטונים נהר קרוֹ֫טוֹן (Croton) – נהר בדרום מדינת ניו יורק שבארצות הברית העיר קרוֹ֫טוֹן (Κρότων) – שמה היווני המקורי של העיר קרוֹטוֹ֫נֵה (Crotone) בדרום איטליה (נקראה בעבר גם קרוֹטוֹ֫נָה (Crotona) וקוֹטְרוֹנֵה (Cotrone)), שהוקמה בסביבות שנת 710 לפנה"ס קרוטונה (כדורגל) – מועדון כדורגל מהעיר קרוטונה, נוסד בשנת 1910 קרוטונה (נפה) – נפה במחוז קלבריה שבדרום איטליה, נוסדה בשנת 1992 וקרויה על שם בירתה קרוטונה חרק קרוֹטוֹן (Croton bug) – כינוי לתיקן גרמני באיות דומה קורטונה (Cortona) – עיר בנפת אָרֶ֫צוֹ שבטוסקנה, איטליה
סיפנוס

סיפנוס (ביוונית: Σίφνος) הוא אי בקבוצת האיים הקיקלאדיים שביוון. העיירה הראשית באי, אפולוניה, נמצאת במרכזו. העיירה השנייה בגודלה היא ארטמון. יישוב נוסף הוא הכפר קאסטרו, השוכן במרומי צוק גבוה בחוף הדרום-מערבי של האי. עיירת הנמל של סיפנוס, הנקראת קאמארס, מצויה בחופו המערבי של האי. מדיה וקבצים בנושא סיפנוס בוויקישיתוף אתר האינטרנט הרשמי של סיפנוס קורין אברהם‏, בלי מסיבות, עם הרבה רוגע: חופשת הקיץ המושלמת במרחק נגיעה מכאן, באתר וואלה, 20 ביולי 2017 יניב דוידסון, האי סיפנוס: הדמעה היוונית שבמרכז האיים הקיקלדיים, באתר הארץ, 17 במאי 2022 ערך זה הוא קצרמר בנושא גאוגרפיה של יוון ובנושא איים. אתם מוזמנים לתרום לוויקיפדיה ולהרחיב אותו.
סריפוס

סֶרִיפוֹס (ביוונית: Σέριφος) הוא אי יווני בים האגאי, הנכלל בקבוצת האיים הקיקלאדיים ושוכן דרומית לקיתנוס וצפונית-מערבית לסיפנוס. שטחו 75 קמ"ר, וב-2001 מנתה אוכלוסייתו 1,414 נפש. האי נמצא מרחק 170 קילומטרים מנמל פיראוס שביבשת. סריפוס נזכר במיתולוגיה היוונית כביתו של פרסאוס. לאחר שהוזהר על ידי אורקל כי יירצח בידי נכדו, הניח אקריסיוס מלך לינקאוס שבארגוליס את בתו דנאה ואת תינוקה בסירה והפקירם לחסדי הים. הגלים נשאו אותה ואת בנה פרסאוס אל האי סריפוס, שם הצילם דייג וגידל את התינוק כבנו. מדיה וקבצים בנושא סריפוס בוויקישיתוף אתר האינטרנט הרשמי של סריפוס אהרן שבתאי, המיתולוגיה היוונית. תל אביב, ספרי תל אביב, תש"ס-2000. עמ' 61-62. ערך זה הוא קצרמר בנושא גאוגרפיה של יוון ובנושא איים. אתם מוזמנים לתרום לוויקיפדיה ולהרחיב אותו.